पाएं अपने शहर की ताज़ा ख़बरें और फ्री ई-पेपरडाउनलोड करें
देश से काेई कितना भी दूर चला जाए, लेकिन अपनी मिट्टी से प्यार कम नहीं हाेता। कोरोना की दूसरी लहर से जूझ रहे वतन काे देखकर अमेरिका मेें रह रहे युवाओं ने मदद के लिए हाथ बढ़ाए हैं। देश के विभिन्न राज्यों से यूएसए में रह रहे युवाओं ने मिलकर ग्रुप बनाया और अपनाें की हरसंभव मदद के लिए काेराेना के खिलाफ जंग में उतर गए।
मदद की पहली किस्त के रूप में पाैने दाे लाख रुपए का सामान बुधवार काे यहां राजीव गांधी सामान्य चिकित्सालय और लाॅर्ड्स काेविड अस्पताल में पहुंच गया है। इस काम में प्रवासी भारतीयों द्वारा एक ग्रुप कोविड हेल्प बनाकर देश के सभी हिस्सों में जरूरतमंद लोगों की मदद की जा रही है। भारत में काेराेना की प्रचंड लहर काे देखते हुए अलवर के आलोक शुक्ला, विधि डाटा व पारुल शुक्ला आगे आए हैं।
इसके अलावा देश के विभिन्न हिस्सों के डॉॅ. रजत, ज्ञानप्रकाश, आशीष, संजीव दीक्षित, सुरभि मल्होत्रा, नीलिमा,रतन, अमित डिसूजा, बिदान सिन्हा, दिव्या, स्वप्ना दास, सत्येन, कौस्तुभ, अनु शक्ति सिंह, सोमनाथ सिन्हा व आदर्श नटराजन भी इस मुहिम में शामिल हैं। ये सभी पैसा एकत्र कर अपने-अपने जिलाें में मदद भेज रहे हैं।
अमेरिका में रह रहे अलवर के युवाओं ने पाैने दाे लाख रुपए नवाेदय विद्यालय में पढ़े सहपाठियाें काे भेजे। इस पैसे से जिला अस्पताल च लॉर्ड्स काेविड हॉस्पिटल काे सामान खरीद कर दिया गया है। इनमें 50 ऑक्सीमीटर, 20 थर्मल गन, 1000 एन95 मास्क, 5000 सर्जिकल मास्क, 25 पैकेट (1000) ग्लब्स, 10 ग्लूकाेमीटर, 100 पीपीई किट तथा 500 व 100 एमएल के सेनेटाइजर आदि शामिल हैं।
नवोदय विद्यालय का एलुमनाई एसोसिएशन हम नवोदय कर रहा सहयाेग
आलोक शुक्ला नवोदय विद्यालय के विद्यार्थी रहे हैं। उनके द्वारा एलुमनाई ग्रुप पर अलवर में मदद करने के लिए कानूनगाे राकेश चौधरी से जानकारी जुटाई। चाैधरी सरकारी कर्मचारी होने के बावजूद सामाजिक कार्यों में भी बढ़-चढ़कर सहयोग करते हैं। कोविड की पहली लहर और अब दूसरी लहर में राकेश नवोदय और जोश ग्रुप संगठन के युवाओं को साथ लेकर विभिन्न माध्यमों से लोगों की मदद कर राहत पहुंचाने में जुटे हुए हैं। चाैधरी का कहना है कि एनआरआई टीम ने कोविड महामारी के बीच अपने जिले में मास्क, सेनेटाइजर, ऑक्सीमीटर, ग्लूकाेमीटर, टेंपरेचर थर्मल गन आदि दिए हैं। यह जिले के लोगों के लिए बड़ी राहत है।
दूसरे चरण में भेजी जाएंगी कांस्ट्रेक्टर व बाई पैप मशीनें
काेराेना मरीजाें काे सबसे बडी परेशानी ऑक्सीजन काे लेकर आ रही है। दूसरे चरण में ये युवा कंसंट्रेटर व बाईपैप मशीनाें काे यूएसए से खरीदकर जहाज के माध्यम से दिल्ली भेजने की तैयारी कर रहे हैं जिससे इन मशीनाें की कमी पूरी हाे सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn